stanford-oval/wikipedia huggingface dataset:
וואי וואי וואי

ערך זה עוסק בסדרת טלוויזיה דוקומנטרית. אם התכוונתם לסינגל של שרית חדד, ראו .
| --- | --- |
 סוגה:  סדרה תיעודית
 יוצרים:  יאיר אגמון, טל בכר
 בימוי:  יאיר אגמון
 ארץ מקור:  ישראל
 שפות:  עברית
 מספר עונות:  1
 מספר פרקים:  7
 הפקה
 מפיק:  טל בכר
 אתר צילומים:  ישראל
 אורך פרק:  כ-30 דקות
 שידור
 רשת שידור בישראל:  כאן 11
 תקופת שידור מקורית:  מאי 2019 – 2019 
 קישורים חיצוניים
 דף התוכנית ב-IMDb
 
וואי וואי וואי היא סדרה תיעודית המשודרת ממאי 2019 בערוץ כאן 11. התוכנית עוסקת בדור ה-Y.
רקע

התוכנית עוסקת בנושאים המעסיקים את דור ה-Y, כגון תעסוקה, זוגיות ועוד. היא מתמקדת במאפיינים המייחדים בני דור זה בתחום סגנון החיים, אמונותיהם וציפיותיהם. את הסדרה מגישים יאיר אגמון וצליל אברהם (המוגדרת כיועצת תוכן), ומוצגים בה צעירים בני דור ה-y ומומחים שונים בהם: עוז אלמוג, תמר אלמוג וקרין נהון.
הסדרה כוללת שבעה פרקים ועוסקת במציאות ובחיי היומיום של דור ה־Y. הפורמט מבוסס בעיקר על ראיונות וסיפורים אישיים, כמו למשל: ריאיון עם בוגר תואר שני שעובד כשיפוצניק עד שימצא עבודה מכניסה יותר, אמנית שעובדת מחוף הים במקום מהמשרד, אלמן צעיר המביע יחס שלילי כלפי אפליקציות היכרויות, צעירה שעזבה משרה תאגידית כדי לעסוק בהגשמת חלומות יצירתיים שלה ואחרת שמצהירה כי ביצעה ניתוק מוחלט מרשתות חברתיות. ההשראה ליצירת הסדרה היו כתבות באותו נושא שפרסמה באתר Mako צליל אברהם.
סדרת הכתבות שעשתה אברהם במאקו בנושא דור ה-Y זכתה לתהודה רבה, וכך נהפכה לבעלת דעה בתחום.
בסדרה וואי וואי וואי אברהם משמשת כיועצת התוכן והמפגשים בינה ובין אגמון מחברים בין הסיפורים המוצגים בפרקים לכדי תמונה שלמה, המציגה צדדים שליליים ופסימיים אך גם אופטימיות וחיוביות.
לצד ראיונות וקטעים מצולמים מוצגים בסדרה קטעי אינפוגרפיקה המנגישים נושאים שהועלו.
העריכה של הסדרה (עורכים: אריק ליבוביץ' וגל שני) אמורה להיות גם היא חלק מהעברת המסר שעיקרו חוסר השקט שמאפיין את דור ה-Y. לכן העריכה משתמשת בקפיצות ממקום למקום ושימוש באפקטים מעולם הרשתות החברתיות. למרות זאת העריכה עדיין שומרת על קוהרנטיות.
מלי אלקובי, חוקרת תעסוקתית של בני דור ה-Y, מרואיינת בסדרה, מסבירה כי בני הדור הזה סובלים לא פעם בגלל סיבות שלא תלויות בהם: המדינה לא ערוכה נכון לספק תעסוקה לדור שלם של צעירים הרוצים להיות מועסקים בתעשיית ההיי-טק ועוד. שעות העבודה בישראל גבוהות יותר מכל מדינות ה-OECD, מה שעל פי הסדרה מוכיח שהבעיה היא לא חוסר רצון ועצלנות של בני דור זה אלא שילוב של גורמים וסיבות כמו גם העובדה שיוקר המחיה בישראל הולך ועולה והמשכורות לא עולות ביחס ישר.
הפרקים

פרק 1: חמישי שמח (שוק התעסוקה)
פרק 2: אני רק רוצה שיאהבו אותי (רמת חיים)
פרק 3: שני סוגים של חרטוט (אקדמיה)
פרק 4: איך הופכים משניים לאחד (זוגיות)
פרק 5: העשור האבוד (דיור)
פרק 6: אגואיזם אבל בקטע טוב (אקטיביזם)
פרק 7: קשים אבל יפים (חו"ל)
הערות שוליים

1 2  בן בירון בראודה, ‏"וואי וואי וואי": דור מאוס, סדרה מצוינת, באתר ‏מאקו‏, 24 במאי 2019
↑  נדב מנוחין‏, בחיקוי אחד גאוני ב"ארץ נהדרת", הוכיח טל פרידמן שהוא מענקי הקומיקאים, באתר וואלה, 22 במאי 2019
↑  מקום בלב: "וואי וואי וואי" מחברת אותנו לצעירים המתוסבכים, באתר www.makorrishon.co.il
| תוכניות תאגיד השידור הישראלי  |
| --- | --- | --- |
| חדשות ואקטואליה | חדשות הערב • חדשות הלילה • חדשות שישי • חדשות השבת • ערב ערב • העולם היום • שרון ואורי • מהצד השני עם גיא זהר • משחקי הכיס • עצם העניין • הכול פוליטי • שבע עם איילה חסון • הזמן הירוק |  |
| תוכניות תחקירים | זמן אמת • שטח הפקר • האזרח גואטה • דו"ח רולניק |  |
| דוקו ותעודה | וואי וואי וואי • יוצאים מהכלל • המהפכה הגאה • לבנון • אויבים • שרון • שופטים בשר ודם • לוחמים • הבלתי חשובים • המנדט • בשם האב • מדורות השבטים • חילוניות • 3 שירים |  |
| מציאות תיעודית | טיול אחרי צבא • בואו לאכול איתי • רילוקיישן • סליחה על השאלה • 80 וארבע • מתחילים מאפס • עוד ניפגש • סיפורים מהכורסה • יומני היקר • פרויקט משפחות • היהודי החדש • עולם קטן |  |
| שעשועונים | המרדף • האחוזון העליון |  |
| תרבות וראיונות | סוכן תרבות • פגישה עם רוני קובן • חדר 101 • קארפול קריוקי • פשוט בבית • ארון השירים היהודי • שאלה תשובה • מה שתגידו |  |
| סאטירה, בידור ואירוח | עד כאן! • הלילה עם לוסי וגורי • זהו זה! • ערב עם שי שטרן • ערוץ אפס |  |
| עלילתיות | קופה ראשית • היהודים באים • שב"ס • שטוקהולם • אבא משתדל • מתיר עגונות • טהרן • מנאייכ • שעת נעילה • חזרות • אחד על אחד • מותק בול באמצע • המפקדת • החנות שיש בה הכל • עלומים • שישו ושמחו • קרתגו • שישה אפסים • סובייצקה • הצבי • תיק נעדר • האיש שרצה לדעת הכל • האמת |  |
| סדרות רשת (כאן דיגיטל) | סוף הדרך • הטרמפיסטים • עלייתו ונפילתו של שם טוב האבי • פגום • משפחת פנסטה |  |
| רדיו והסכתים | חיות כיס • שיר אחד • אגן הים התיכון • המעבדה • לך תזכור |  |
גיבור אמיתי

| --- | --- |
 שיר הנושא:  "לב מכושף": מילים: אורי גרוס  לחן: עמוס בן דוד ביצוע: רן דנקר
 סוגה:  פנטזיה, קומדיה, דרמה
 יוצרים:  אורי גרוס, יואב צפיר, טמירה ירדני
 כותבים:  אורי גרוס, נעם נבו, יעל כץ
 בימוי:  ירון שילון, אסף גורדון (במאי משנה), תמרה סלם (בימוי עריכות)
 שחקנים:  ג'וי ריגר, רן דנקר, גאיה שליטא-כץ, שירה נאור, נוה צור, עדי חבשוש, טום באום, ציון אשכנזי, דליק ווליניץ, אדי קבטנר, אולה שור-סלקטר, אורלי זילברשץ, אלישע בנאי, דניאל גרנט, גיל פרנק
 פסקול:  טל ירדני
 ארץ מקור:  ישראל ישראל
 שפות:  עברית
 מספר עונות:  2
 מספר פרקים:  48
 הפקה
 מפיק:  לימור אבקסיס נבו (מפיקה ראשית), טמירה ירדני (מפיקה אחראית), מירב פרידמן (מפיקת פוסט)
 מפיקים בפועל:  אסף גורדון
 עורכים:  אורן נבות, ניר כהן, רעות האן, אביגיל דהן (עונה 1), שמרית נור (עונה 1), עידן ליבר
 צלמים:  אלעד דבי
 טכניקת צילום:  מולטי קאם
 בעלי תפקידים נוספים:  ליהוק: מורן מרציאנו עיצוב תלבושות "הלוחם": תמרה סלם אפקטים ויזואליים: דניאל פליק
 מוזיקה:  עמוס בן דוד
 אורך פרק:  25 דקות
 שידור
 רשת שידור:  KidZ‏ (yes) ZOOM
 תקופת שידור מקורית:  19 במאי 2019 – 4 בדצמבר 2019
 קישורים חיצוניים
 דף התוכנית ב-IMDb
 
גיבור אמיתי היא סדרת טלוויזיה קומית-פנטסטית ישראלית, אותה יצרו אורי גרוס, יואב צפיר וטמירה ירדני. הסדרה שודרה ב-2019 בערוץ KidZ ללקוחות Yes וגם ב-Yes Comedy במשך 2 עונות בנות 24 פרקים כל אחת. כל הפרקים צולמו ברצף.
החל מ-2021 הסדרה משודרת בשידורים חוזרים בערוץ ZOOM למנויי yes.
סקירת הסדרה

| עונה | עונה | פרקים | פרקים | שודרה לראשונה (ישראל)> הפרק הראשון | שודרה לראשונה (ישראל)> הפרק האחרון |
| --- | --- | --- | --- | --- | --- |
|  | 1 | 24 | 24 | 19 במאי 2019 | 30 ביוני 2019 |
|  | 2 | 24 | 24 | 27 באוקטובר 2019 | 4 בדצמבר 2019 |
עלילה > עונה 1

הסדרה עוקבת אחרי התסריטאית הצעירה אמה גרין (ג'וי ריגר), שיצרה את סדרת הפנטזיה המצליחה "הלוחם". הדמות הראשית בסדרה "הלוחם" היא תומאס בלאק, אותה מגלם יותם לפיד (רן דנקר). הסדרה המשיכה במשך שש עונות, עד שיותם מודיע להפקה שהוא קיבל תפקיד נחשק בסדרה אמריקאית, ונאלץ לעזוב את הארץ. מסיבה זו, אמה נאלצת להרוג את דמותו של יותם (תומאס). היא נאלצת להיפרד גם מיותם עצמו באופן אישי, עקב היותם זוג בחיים האמיתיים. לאחר עזיבתו של יותם, הפרק המצופה שבו ישודר מותו של תומאס מוקרן, אבל לפתע, תומאס בלאק נוחת בדירתה של אמה בחיים האמיתיים. אמה, ובהמשך גם חבריה, נאלצים להתמודד עם המצב הבלתי רגיל. אודי ורן, המפיקים של הסדרה "הלוחם", מבקשים מאמה ליצור עוד עונה לסדרה, והיא מסכימה. בינתיים, שולי (טום באום), לירז (עדי חבשוש) ונוה מתמודדים עם האופן הבלתי טבעי שבו תומאס הופיע.
תומאס מנסה למצוא שדה ירוק, שלדעתו מרמז כיצד הוא הגיע לתל אביב. בנוסף, מתברר שליותם היה רומן עם גאיה וגם עם שירה באותו זמן שהוא כביכול היה עם אמה. מאורעות הסדרה "הלוחם" ממשיכות גם אחרי מותו של תומאס, למרות שהעונה החדשה עדיין לא צולמה או נכתבה. סהארה (שירה נאור) וגונדור (נוה צור) מגלים שתומאס חי, אך הם לא יודעים איפה הוא נמצא. בטעות, אמה מתנשקת עם תומאס, הנשיקה צולמה והתקשורת חשבה שאמה התנשקה עם יותם. יותם מגלה על תומאס ועוזר לאמה ליצור סיפור בדוי שתומאס הוא אחיו התאום "יאיר". במסיבה, שירה מתעצבנת מזה שאמה לא יודעת שיותם בוגד בה, היא שולחת לגאיה הודעה על כך ומתברר שבטעות ההודעה נשלחת לאמה. שירה וגאיה מסבירות לה הכל ובסופו של דבר מחליטות לשתף פעולה כדי לעבוד על יותם ולהשפיל אותו, הן מצליחות, ונפרדות ממנו. בינתיים, בעולם הממלכות, דיאנה (גאיה שליטא-כץ) מגלה שתומאס חי ושולחת את גונדור לעולם האמיתי כדי לגלות לאן תומאס הגיע, וכמו תומאס, הוא מציין שזיהה שדה ירוק. אמה מתנשקת בשנית עם תומאס, אך מתכחשת לזה ונחושה למצוא את "השדה הירוק" שממנו תומאס בא. לפתע, אמה, שולי ולירז מבינים שה"שדה הירוק" הוא בעצם המסך הירוק באולפן שבו צילמו את הסדרה, הם גם הבינו שהמעבר בין בור האש "המזויף" לבור האש "האמיתי" הוא בעצם המעבר בין עולם הממלכות אל העולם האמיתי. אודי חושד שאמה מסתירה דברים ממנו לגבי הסדרה ומגלה על תומאס, הוא מנצל את הזכויות שיש לו על הסדרה וחוטף את תומאס. החברים מתארגנים להציל את תומאס מאודי ורן. לאחר שהם מחלצים את תומאס, הוא חוזר לממלכתו, אך כשהוא מגיע לשם הוא מגלה שדיאנה מחכה לו, ומתכוננת להרוג אותו. לפני שדיאנה מספיקה לשלוף את החרב, שולי, לירז ואמה מגיעים אל תומאס ומנסים לעצור את דיאנה.
דמויות > דמויות משניות

אודי שניר (דליק ווליניץ): מפיק טלוויזיה רודף בצע ופרסום העומד בראש חברת ההפקות "אודירן" ביחד עם רן שגב המפיק איתו את סדרת "הלוחם". הדמות מוכרת גם מסדרות אחרות של אורי גרוס, ביניהן "השיר שלנו", "דני הוליווד" ו"תנוחי". האנטגוניסט הראשי של עונה 1. גילה על תומאס ורצה להשתמש בו על מנת להרוויח ממנו כסף, וחטף אותו בסוף עונה 1, אלא שאמה, יותם, שולי, לירז ונוה הצילו אותו.
רן שגב (ציון אשכנזי): מפיק טלוויזיה העומד בראש חברת ההפקות "אודירן" ביחד עם אודי שניר המפיק את הסדרה "הלוחם". הוא אחיו של רם שגב, העוזר של אודי שניר. האנטגוניסט המשני של עונה 1 לאחר פיטוריו של אודי רן הופך למנכל "אודירן".
דיאנה מרגרט לואיזה ואן קורפוס (גאיה שליטא כץ): האחות המרושעת של סהארה, הרוצה לנקום את מות אביה (זונדור ואן קורפוס) אותו תומאס הרג. במהלך העונה הראשונה מגלה מסהארה וגונדור שתומאס חי, ומתכננת כיצד להרוג אותו. בסוף עונה 1 עומדת להרוג אותו כנקמה על מות אביה. בעונה 2 גרה עם שירה גאיה וסהארה. בפרק 11 מגלה שיש אבן שלישית בקשר לנבואת ספרולינה ושיש לה אח שקוראים לו אורי (אורנוס ואן קורפוס). הצילה את אמה יחד עם סאהרה וארנוס.
סהארה ואן קורפוס (שירה נאור): האחות הטובה של דיאנה ובת-זוגו לשעבר של תומאס מאוהבת בתומאס ולא רצה שהיו ימות, אחותו של אורנוס ואן קורפוס (ד"ר אורי קורן),גרה עם שירה גאיה ודיאנה. הצילה את אמה יחד עם דיאנה ואורנוס.
גונדור (נווה צור): ידידו ועוזרו הנאמן של תומאס בלאק, שלאחר "מות תומאס" מגלה ביחד עם סהארה שתומאס חי. חלם בלילה על לירז והתאהב בה. צייר אותה במערה, הוא מכנה אותה הנסיכה ״נווה״ מגיע לעולם האמיתי דרך דלת השירותים של "בית המרזח". הגיע לחתונה של תומאס.
קריוס (דניאל גרנט): הדמות שיצרה שירה ביחד עם גאיה, על מנת שיגיע לעולם הממלכות בדיוק כמו תומאס ושיהיה בן זוגה של שירה. אח של בקטוס. לוחם שמצטרף לצד של דיאנה. רגיש.
בקטוס (אלישע בנאי): הדמות שיצרה גאיה ביחד עם שירה, על מנת שיגיע לעולם הממלכות בדיוק כמו תומאס ושיהיה בן זוגה של גאיה. אח של קריוס. לוחם שמצטרף לצד של דיאנה. מצחיק.
לילי קורן (אולה שור-סלקטר): אמו של ד"ר אורי קורן (אוראנוס ואן קורפוס). מנהלת חנות העתיקות שבה עובד תומאס. מנסה להרוג את תומאס הייתה בהריון מזונדור. הורגת את אמה (מיאה). שניצלה על ידי בנה אוראנוס דיאנה וסאהרה. האנטיגוניסטית הראשית של עונה 2.
דמויות > דמויות אורחות

רותי גרין (אורלי זילברשץ): אימה של אמה, בפרק 22 של העונה 2 מגלים שהיא לא אמא שלה אלא גידלה אותה מפני שאמה שקוראים לה מיאה היא בת הממלכות.
מג'דרה (עינת שרוף) (עונה 2): מגדת עתידות, פוגשת את שירה וגאיה. דמות זו מופיעה בסדרה נוספת של אורי גרוס, "Oboy" מגלה לתומאס מה יקרה לו בחתונה.
מיה דגן (עונה 1): בתפקיד עצמה. פוגשת את תומאס בבר. שיחקה גם בסדרה אחרת של אורי גרוס, "השיר שלנו".
גיא פינס (בתפקיד עצמו) (עונה 1): כתב בידור, יותם מספר לו את הסקופ שכביכול הוא ותומאס אחים.
ניק (רמי שטרן) (עונה 1): עובד באולפני אודירן. עוזר לאודי באמצעות אפליקציה לגלות על תומאס.
מגי טביבי (עונה 1): פליטת ריאליטי "האח הגדול". גונדור, דיאנה וסאהרה עושים הרבה לייקים לפוסטים שלה בטלפון של לירז.
עדי ביטי (בתפקיד עצמה) (עונה 1): שרה שיר מיוחד לכבוד מותו של תומאס בסדרה.
ירדן הראל (עונה 1): כתבת בידור וטלוויזיה. מופיעה מספר פעמים לאורך העונה.
ורטהיימר (יגאל שילון) (עונה 2): איש עסקים ובעל שליטה בחברת "אודירן".
לי בירן (עונה 2): שחקן ומוזיקאי. פוגש את דיאנה בתל אביב וחושב שהיא גאיה.
אורי גרוס (עונה 2): כותב העלילה של אמה פגשה אותו לאחר שמתה והוא שינה את העלילה והחיה אותה
אלילות:
קונצרטה: אם האלילות ויוצרת 12 הממלכות.
ספירולינה: אלילת הנבואה אמה קונצרטה זרקה אותה למערה כיוון שהתאהבה באביר בן תמותה ראשו של האביר נכרת והיא נזרקה למערה בה שרדה 49 ימים ללא אוכל ומים אלה בעזרת האהבה שבהם כתבה נבואה על עתידם של הממלכות ביום 50 ספירולינה מתה.
ברז'לינה: האלילה ה-7, אלילת האהבה וביום מותה הוכרז חג הברנז'לינה (יום האהבה) נהוג לצייר על המצח לב באותו יום.
ליביאנה- לא ידועה עליה כלל אך נאמר בסדרה הפתגם "אתה נראה כמו זקנה בתולה ביום הליביאנה".
פונניט: לא ידועה אך מוזכרת באחת הפעמים שדיאנה ניסה לחסל את תומאס.
סארפשדין: אלת החיים והמוות.
פרקים > עונה 2

| מספר הפרק (בסדרה) | מספר הפרק (בעונה) | שם הפרק | תאריך שידור מקוריישראל |
| --- | --- | --- | --- |
| 25 | 1 | המומחה ליקומים מקבילים | 27 באוקטובר 2019 |
| 26 | 2 | סופרסטאר | 28 באוקטובר 2019 |
| 27 | 3 | הנבואה | 29 באוקטובר 2019 |
| 28 | 4 | לא קלה דרכנו | 30 באוקטובר 2019 |
| 29 | 5 | פדיון האמון | 3 בנובמבר 2019 |
| 30 | 6 | מהפך | 4 בנובמבר 2019 |
| 31 | 7 | פתאום היה לי טוב כל כך | 5 בנובמבר 2019 |
| 32 | 8 | חג הברנג'לינה | 6 בנובמבר 2019 |
| 33 | 9 | אל תנטשי אותנו | 10 בנובמבר 2019 |
| 34 | 10 | מה קרה לאמה | 11 בנובמבר 2019 |
| 35 | 11 | רעיון ישן מפעם | 12 בנובמבר 2019 |
| 36 | 12 | עוגיות | 13 בנובמבר 2019 |
| 37 | 13 | המעבדה | 17 בנובמבר 2019 |
| 38 | 14 | ערב שחקנים | 18 בנובמבר 2019 |
| 39 | 15 | מעגל הסלואו | 19 בנובמבר 2019 |
| 40 | 16 | קללת ליל העשרים | 20 בנובמבר 2019 |
| 41 | 17 | הריקוד המוזר של הלב | 24 בנובמבר 2019 |
| 42 | 18 | הבשורה על פי גונדור | 25 בנובמבר 2019 |
| 43 | 19 | טוויסט בעלילה | 26 בנובמבר 2019 |
| 44 | 20 | אחי איפה אתה? | 27 בנובמבר 2019 |
| 45 | 21 | יאללה סולחה | 1 בדצמבר 2019 |
| 46 | 22 | הבלתי צפוי מצפה לך | 2 בדצמבר 2019 |
| 47 | 23 | כדת משה והאלילות | 3 בדצמבר 2019 |
| 48 | 24 | בחירתו של אורי | 4 בדצמבר 2019 |
הערות שוליים

↑  ענת ביין-לובוביץ', ‏נפתר המשבר בהפקת "גיבור אמיתי" של טמירה ירדני, באתר גלובס, 6 בפברואר 2019
| 0 | 1 | 2 |
| --- | --- | --- |
| הקודם: 2018 - Oboy | פרס האקדמיה לטלוויזיה - סדרת הדרמה לילדים ונוער הטובה ביותר   2019 - גיבור אמיתי, נעלמים | הבא: 2021 - פלמ"ח   כחלק מתחרות פרסי הטלוויזיה לילדים ולנוער |
דייוויד אייגנברג

| --- | --- |
אייגנברג בשנת 2005
אייגנברג בשנת 2005
 לידה:  17 במאי 1964 (בן 60) מנהאסט, לונג איילנד, ניו יורק, ארצות הברית ארצות הברית
 מדינה:  ארצות הברית 
 תקופת הפעילות:  מ-1989 
 מקום לימודים:  האקדמיה האמריקאית לאמנויות הדרמה (1986)  אוניברסיטת איווה  Naperville Central High School 
 בת זוג:  כריסטי קוטיק (מ-2002)
 מספר צאצאים:  2
 פרופיל ב-IMDb
 
דייוויד אייגנברג (באנגלית: David Eigenberg; נולד ב-17 במאי 1964) הוא שחקן קולנוע וטלוויזיה אמריקאי המוכר מתפקידו כסטיב בריידי בסדרה "סקס והעיר הגדולה" של רשת HBO, ומתפקידו כלוטננט כריסטופר הרמן בסדרת הטלוויזיה "שיקגו FIRE" של רשת NBC.
ביוגרפיה

אייגנברג נולד במנהאסט, ניו יורק, בלונג איילנד, ומגיל 4 גדל בנייפרוויל אילינוי למשפחה בת שישה ילדים כשהוא הבן היחיד. אביו של אייגנברג היה יהודי, אך הוא גדל בדת האפיסקופלית של אמו.
בגיל 12 שיחק את תפקידו הראשון בהפקה קהילתית ליצירה "Happy Birthday, Wanda June" של קורט וונגוט.
לאחר שסיים את לימודיו בתיכון בשנת 1982 התגייס אייגנברג לחיל הנחתים של ארצות הברית, שם שירת במשך שלוש שנים (1986–1982), ושוחרר בדרגת טוראי ראשון.
קריירה

פרק זה לוקה בחסר. אנא תרמו לוויקיפדיה ו.
קריירה > קריירה בתיאטרון

ההופעה הראשונה של אייגנברג בברודווי הייתה כשהוא שיחק בקאסט המקורי של המחזה "שש דרגות לקירבה" בשנים 1990–1992. בשנת 2003 הוא חזר להופיע בברודווי כאשר הופיע במחזה זוכה פרס הטוני "Take me out".
קריירה > שיקגו FIRE

החל משנת 2012 אייגנברג משחק בתפקיד ראשי בסדרה "שיקגו FIRE" בה הוא מגלם את לוחם האש כריסטופר הרמן. במסגרת תפקידו כהרמן, אייגנברג גם שיחק בתפקידים משניים עד אורחים בסדרות הבת של "שיקגו FIRE": "שיקגו PD", "שיקגו MED", "שיקגו JUSTICE".
לאורך הסדרה, דמותו של אייגנברג קיבלה קידומים רבים, כאשר בתחילת הסדרה הוא היה רק לוחם אש פשוט, ולאחר מכן היה להב שפיקד על כבאית 51, והחל מעונה 13 הוא קפטן הרמן, השני בפיקוד בתחנה 51.
קריירה > פרויקטים נוספים

ב-9 בדצמבר 2021 עלתה לאוויר סדרת הספין אוף ל"סקס והעיר הגדולה", "פשוט ככה" בה חוזר אייגנברג על תפקידו כסטיב בריידי. ב-22 ביוני 2023 יצאה לסדרה עונה שנייה.
פילמוגרפיה נרחבת

1989 - התעוררות גסה, בתפקיד לורנס
1990 - משפחת קוסבי, בתפקיד תיאו
1993 - Daybreak, בתפקיד באקי
1996 - רצח מאדום לשחור, בתפקיד אלכס רובי
1997 - הפרקליטים, בתפקיד הארווי וולק
1998 -  A Perfect Murder, בתפקיד שטיין
1999 - Coming Soon, בתפקיד אנדי
1999 - כוח מיוחד, בתפקיד ניק
2000 - Cosby, בתפקיד טדי
2000 - Madigan Men, בתפקיד פרד
2001 - אד, בתפקיד ג'ף אלכסנדר
2002 - נבואות איש העש, בתפקיד אד פליישמן
2002 - מלך השכונה, בתפקיד ג'ק
1999-2004 - סקס והעיר הגדולה, בתפקיד סטיב בריידי
2004 - גארפילד הסרט, בתפקיד נורמל
2004 - The Jury, בתפקיד גורדון פריור
2004 - ה-4400, בתפקיד קארל מוריסיי
2004 - ללא עקבות, בתפקיד טדי קוטה
2005 - המשפט של איימי, בתפקיד ג'רי למברט
2005 - הלוחשת לרוחות, בתפקיד האנק דייל
2006 - CSI, בתפקיד גאווין מקגיל
2007 - Close to Home, בתפקיד גרג פולסון
2007 - מונק, בתפקיד טים היידן
2008 - סקס והעיר הגדולה, בתפקיד סטיב בריידי
2008 - NCIS, בתפקיד טד בנקסטון
2009 - ER, בתפקיד הבלש טרנט מלורי
2010 - מחשבות פליליות, בתפקיד הסוכן ראסל גולדמן
2011 - מרפאה פרטית, בתפקיד פרנק
2011 - קאסל, בתפקיד פיטר קונלי
2012 - חוק וסדר: מדור מיוחד, בתפקיד ד"ר האל ברייטמן
2016 - Boyband, בתפקיד אלפונסו פיציסימונים
2012–הווה - שיקגו FIRE, בתפקיד כריסטופר הרמן
2014–הווה - שיקגו PD, בתפקיד כריסטופר הרמן, תפקיד אורח
2015–הווה - שיקגו MED, בתפקיד כריסטופר הרמן, תפקיד אורח
2017 – שיקגו JUSTICE - כריסטופר הרמן, תפקיד אורח
2021–הווה - פשוט ככה‏, בתפקיד: סטיב בריידי
הערות שוליים

↑  David Eigenberg CREDITS, IBDB (באנגלית)
| --- | --- |
בקרת זהויות :  ISNI: 0000 0000 4839 0627  LCCN: no2004082586  NKC: xx0157764  VIAF: 21859596   WorldCat (עם VIAF): 21859596
כיסא מקסימיאנוס

"כיסא מקסימיאנוס" הוא כס הבישופות של מקסימיאנוס (Maximianus), בישוף העיר רוונה במאה ה-6. הכיסא, אשר הוצב בבזיליקה של סן ויטאלה, מוצג כיום במוזיאון הארכיבישופי (Museo Arcivescovile) ברוונה.
הכיסא עשוי עץ ועליו תבליטי שנהב מגולפים. סגנון התבליטים, הדומים לתבליטים שנעשו בתקופה זו בעיר קונסטנטינופול, עשוי להעיד כי הכיסא נשלח לרוונה על ידי יוסטיניאנוס הראשון, כמתנה לחנוכת הבזיליקה של סן ויטאלה, בה נמצא פסיפס עם דיוקנו של הקיסר לצד דיוקנו של מקסימיאנוס. פער באיכות העבודה בין פנלים שונים עשוי להעיד, לדעת החוקרים, על מספר אמנים אשר עבדו במקביל על ייצור תבליטי הכיסא.
בחזית הכיסא מוקמו חמישה תבליטים מוארכים הממוסגרים בעזרת תבליטים אופקיים. התבליטים מציגים את דמותו של יוחנן המטביל ואת ארבעת האוונגליסטים, כותבי הבשורות ואילו נושאי התבליטים שבשוליים הוא דגם המכיל בעלי חיים כגון טווסים הממוקמים בתוך דגם מופשט של שריגי גפן. בין השריגים, בחלק אשר מופיע במרכז החזית העליונה של הכיסא מופיעה מונוגרמה של מקסימיאנוס. תיאורים נוספים המופיעים על הכיסא הם תיאור בריחתה של מריה, אם ישו למצרים, לצד תיאורים של סיפורי יוסף. השילוב בין שני סיפורים אלו הוא שילוב במסורת פרשנות פרה פיגורטיבית נוצרית של התנ"ך והברית החדשה.
הערות שוליים

↑  Rodley, Lyn, Byzantine Art and Architecture, An Intreduction, Cambridge University Press, Cambridge, 1994, p. 96.
↑  כנען-קדר, נורית, האמנות הנוצרית בימי הביניים, מושגי יסוד, משרד הביטחון, תל אביב, 1990, עמ' 147.
פרארי פורוסנגווה

| --- | --- |

 מאפיינים כלליים
 יצרן:  פרארי
 שנות ייצור:  2023 - הווה
 הרכבה:  איטליה איטליה: מפעל פרארי במרנלו
 מודל קודם:  פרארי GTC4Lusso
 חברת אם:  פרארי אן. וי
 סיווג:  רכב שטח/פנאי ספורט
 מרכב:  קרוסאובר בעלת חמש דלתות
 אורך:  4,937 מ"מ
 רוחב:  2,028 מ"מ
 גובה:  1,589 מ"מ
 משקל:  2,033 ק"מ
 בסיס גלגלים:  3,018 מ"מ
 מפרט טכני
 מנוע:  מנוע בנזין V12 צילינדרים הבסיסי של פרארי בנפח 6.5 ליטר אטמוספירי המספק 725 כ"ס ב-7,750 סל"ד ומומנט מרבי של 73 קג"מ ב-6,250 סל"ד
 הילוכים:  תיבת הילוכים כפולת מצמדים בעלת שמונה הילוכים
 מהירות מרבית:  310 קמ"ש
 תאוצה:  3.3 שניות
 קיבולת מכל דלק:  100 ליטר
 קשר:  פרארי SF90 סטרדלה, פרארי 296 GTB, פרארי רומא
 מעצב:  פלאביו מאנזוני
 
פרארי פורוסנגווה (באיטלקית: Ferrari Purosangue; בתרגום לעברית: סוס גזעי) היא מכונית ספורט במרכב קרוסאובר קופה, בעלת ארבעה מקומות ישיבה, שמיוצרת על ידי פרארי משנת 2023. היא נחשפה ב-13 בספטמבר 2022 והגיעה לישראל ב-28 בספטמבר 2023. היא הקרוסאובר הראשונה של פרארי.
היסטוריה

מסוף העשור השני של המאה ה-21 החלו רכבי השטח/פנאי (קרוסאובר) להיות פופולארים יותר בקרב הלקחות של יצרני הרכב, ולכן למבורגיני, בנטלי, מזראטי, רולס-רויס ועוד יצרני רכבי ספורט חשפו מכונית במרכב קרוסאובר, דגמים אלו הביאו לעלייה חדה במכירות ליצרנים ולהרווחים גדולים, לפרארי אומנם יש מכירות טובות ואפילו עלייה חדה יותר מכל היצרנית בשנת 2021, אך דגם קרוסאובר יביא מכירות טובות עוד יותר.
עיצוב

פנים המכונית מעוצב באופן עדכני ומודרני כשאר רכבי פרארי.
מפרט טכני

הפורוסנגווה משתמשת במנוע בנזין V12 צילינדרים הבסיסי של פרארי בנפח 6.5 ליטר אטמוספירי המספק 725 כ"ס ב-7,750 סל"ד ומומנט מרבי של 73 קג"מ ב-6,250 סל"ד, למנוע קו אדום של 8,250 סל"ד. תיבת הילוכים כפולת מצמדים בעלת שמונה הילוכים והנעה כפולה. נתון תאוצה מ-0 ל-100 קמ"ש של 3.3 שניות ומהירות מרבית של 310 קמ"ש.
הערות שוליים

↑  cartube, פרארי פרוסנגווה נחשף - הקרוסאובר הראשון של פרארי, באתר cartube
↑  cartube, 4.8 מיליון שקל: פרארי פורוסאנגווה נחת בישראל, באתר cartube, ‏2023-09-28
↑  cartube, פרארי חושפת טיזר רשמי ראשון לקרוסאובר פורוסאנגווה, באתר cartube
↑  cartube, למבורגיני אורוס 2018 נחשף - השור עולה על עקבים, באתר cartube
↑  cartube, בנטלי בנטיאגה נחשף רשמית – רכב הפנאי היוקרתי והחזק בעולם, באתר cartube
↑  cartube, פנאי יוקרתי: מזראטי חושפת את הלבנטה 2016, באתר cartube
↑  cartube, האצולה יורדת לשטח: רולס רויס קולינן החדש נחשף, באתר cartube
↑  Ferrari Set A New Sales Record In 2021 By Delivering 11,155 Cars, Motor1.com (באנגלית)
↑  cartube, הצצה ראשונה לקרוסאובר של פרארי, באתר cartube
↑  2023 Ferrari Purosangue Debuts With Four Doors, Four Seats, And A V12, Motor1.com (באנגלית)
אליאנץ ארנה

ערך זה עוסק באצטדיון כדורגל במינכן. אם התכוונתם לאצטדיון כדורגל בטורינו, ראו .
| --- | --- |


 כינוי:  Schlauchboot (סירה מתנפחת) היכל הכדורגל של מינכן
 על שם:  אליאנץ 
 שמות קודמים:  אצטדיון גביע העולם בכדורגל של פיפ"א, מינכן (בזמן מונדיאל 2006)
 כתובת:  Werner-Heisenberg-Allee 25 
 מיקום:  מינכן, גרמניה
 קואורדינטות:  48°13′08″N 11°37′29″E﻿ / ﻿48.218775°N 11.624752777778°E﻿ / 48.218775; 11.624752777778
 אבן יסוד:  21 באוקטובר 2002
 תקופת הפעילות:  30 במאי 2005 – הווה (19 שנים)
 עלות הבנייה:  340 מיליון אירו
 בעלים:  באיירן מינכן 
 משטח:  דשא
 אדריכל:  הרצוג ודה מרון ArupSport
 קבוצות:  באיירן מינכן
 מושבים:  75,000 (כולל מקומות עמידה) 70,000 (ישיבה בלבד)
 ממדי משטח:  69 × 105 מטר
 www.allianz-arena.de/en/
  מפת מיקום  מפה מפורטת   (למפת מינכן מוגדלת) אליאנץ ארנה(למפת מינכן רגילה) אליאנץ ארנה  he tabBackground:;tabBorder:#aaa;defaultTab:0;
 
אליאנץ ארנה (בגרמנית: Allianz Arena) הוא אצטדיון כדורגל הנמצא בצפון מינכן, המשמש כמגרש הביתי של באיירן מינכן, ובעבר גם של מינכן 1860. לפני שנבנה, שיחקו הקבוצות באצטדיון האולימפי. האליאנץ ארנה מכונה "Schlauchboot" – "סירה מתנפחת", בשל צורתו.
עבודות הבנייה של האצטדיון החלו ב-21 באוקטובר 2002 לקראת גביע העולם בכדורגל, שנערך בגרמניה בשנת 2006. האצטדיון נבחר לארח את משחק הפתיחה של הטורניר בין נבחרות גרמניה וקוסטה ריקה.
חברת הביטוח "אליאנץ" רכשה את הזכות לשמו של האצטדיון למשך 30 שנה, אך בשל הפרסומת המסחרית, שונה שמו במשך המונדיאל ל"אצטדיון גביע העולם במינכן". בזמן משחקי ליגת האלופות יהיה שמו "היכל הכדורגל של מינכן".
תיאור האצטדיון

הקיבולת הכללית של האצטדיון היא 71,137 איש (כולל מקומות עמידה). היציעים התחתונים יכולים להכיל 20,000 איש, היציע האמצעי מכיל כ-24,000 מקומות, והיציע העליון עוד כ-22,000. 10,400 ממקומות הישיבה בפינות היציע התחתון יכולים להפוך, בעת הצורך, למקומות עמידה, אשר יכיל 3,120 צופים נוספים. כמו כן, האצטדיון מכיל 2,200 מקומות לאנשי עסקים, 400 לתקשורת, 106 תאים ביציע הכבוד, המכילים עד 1,374 מקומות, וכן מקומות עגינה ל-165 כיסאות גלגלים. המגרש מסוגל לקלוט 71,137 צופים בעת משחקי הליגה הגרמנית, ו-67,812 צופים במשחקים בינלאומיים.
במתחם האצטדיון מצויים גם 3 מעוני יום, שתי חנויות אוהדים וחנות הדגל של באיירן מינכן. גם מסעדות ודוכני מזון מהיר ממוקמים במתחם. כמו כן, ישנם 4 חדרי הלבשה (אחד לכל קבוצת בית, ולכל אחת מיריבותיהן), 4 חדרי מאמנים ושני חדרי הלבשה לשופטים. שני מגרשים משמשים לחימום השחקנים. במתחם מצויים גם 550 חדרי שירותים ו-190 מסכי טלוויזיה. המבקרים יכולים להחנות את רכבם במבנה החנייה הגדול באירופה, אשר בנוי ב-4 קומות, ובו 9,800 מקומות. 350 מקומות חנייה נבנו לאוטובוסים, ו-130 מקומות נבנו לשימוש הנכים.
בניית האצטדיון

בעת בניית האצטדיון נעשה שימוש ב-120,000 מטר מעוקב בטון ו-22,000 טון פלדה. לבניית החנייה נדרשו 85,000 מטר מעוקב בטון ו-14,000 טון פלדה.
לבניית הגג נדרשו 2784 יריעות ETFE (פולימר  אשר תוכנן לעמוד במגוון טמפרטורות) בעובי של 0.2 מילימטר. כל אחת מהיריעות יכולה להיות מוארת בכחול, אדום או לבן, לפי צבעי הקבוצות המשחקות. האצטדיון מואר בלבן בעת משחקי הנבחרת הגרמנית. בשל קרבת האצטדיון לכביש מהיר (בכניסה לעיר מינכן) משטרת גרמניה פקדה כי צבעי היריעות יכולים להתחלף בתדירות של 2 דקות ומעלה, כדי לא להסיח את דעתם של הנהגים.